b'\n_START_ARTICLE_\nMarjan Buni\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nPo diplomi na Filozofski fakulteti Univerze v Ljubljani, smer sloven\xc5\xa1\xc4\x8dina in pedagogika je ve\xc4\x8d kot dvajset let deloval kot u\xc4\x8ditelj sloven\xc5\xa1\xc4\x8dine na osnovni ter kasneje tudi na srednji \xc5\xa1oli. Kmalu ga je pot zanesla v medijske vode, kot voditelj na \xc5\xa1tevilnih slovenskih televizijskih postajah (TV Slovenija, TV3, Kanal A ...) je modeliral oddaje, kvize, dobrodelne prireditve, koncerte ipd. Svoj dominantni glas posoja tudi likom v risankah, animiranih filmih in oglasnih sporo\xc4\x8dilih. _NEWLINE_Dolga leta se ukvarja tudi z glasbo, predvsem kot vokalist v skupinah Sistem, Alfa in Omega, Gloria. Posnel je tudi nekaj lastnih skladb. Je pogost \xc4\x8dlan igralskih ansamblov amaterskih predstav in slovenskih muzikalov._NEWLINE_Zaposlen je kot moderator na Radiu Ognji\xc5\xa1\xc4\x8de.'